Szerződés iktatószáma: ONK/5-10/2023.

**MEGBÍZÁSI SZERZŐDÉS**

Mely létrejött egyrészről:

|  |  |
| --- | --- |
| **Név:** | **Veszprémi Ukrán Nemzetiségi Önkormányzat** |
| székhely: | 8200 Veszprém, Rózsa u. 48. |
| adószám: | 15784238-1-19 |
| képviseli: | Nincz Erzsébet elnök |

a továbbiakban: **Megbízó,**

másrészről:

|  |  |
| --- | --- |
| **Név:** | **Kurzus Kft.** |
| székhely: | 8200 Veszprém, Tölgyfa u. 12. |
| adószám: | 10663309-1-19 |
| cégjegyzék/ nyilvántartási szám: | Cg. 19-09-500478 |
| bankszámlaszám: | 10104820-09127160-00000004 |
| képviseli: | Vágó Péter ügyvezető |

a továbbiakban: **Megbízott**

(a továbbiakban együtt: **Felek**) között az alábbi napon és helyen, a következő feltételekkel:

1. A Veszprém-Balaton 2023 Zrt. és a Veszprémi Ukrán Nemzetiségi Önkormányzat között **OC-MUV/4-2022/974158** azonosítószámon Támogatói Szerződés jött létre a Veszprém-Balaton 2023 Európa Kulturális Fővárosa program keretében megvalósuló *„Kulturális örökség határok nélkül”* elnevezésű, P-0120 projektkódú pályázat tárgyában.
2. Megbízó jelen szerződés aláírásával megbízza, a Megbízott pedig elvállalja a 2023. június 10-től 2023. november30-ig az Európa Kulturális Fővárosa 2023 pályázaton elnyert támogatásból megrendezésre kerülő *„Kulturális örökség határok nélkül”* projekt marketing szolgáltatási tevékenységet.
3. Felek megállapodnak, hogy a szerződés tárgya szerinti megbízás teljesítésében Megbízott személyesen közreműködő tagja Vágó Péter ügyvezető.
4. A Megbízott a fenti pontokban körülírt tevékenység során úgy köteles eljárni, ahogy az az adott helyzetben elvárható.
5. Amennyiben a Megbízott a jelen szerződésben meghatározott kötelezettségeinek nem szerződésszerűen tesz eleget, abban az esetben a Polgári Törvénykönyvről szóló 2013. évi V. törvény (a továbbiakban: Ptk.) szerinti kártérítési felelősséggel tartozik.
6. Megbízott más személy közreműködését igénybe veheti. Az igénybe vett közreműködőért ebben az esetben is úgy felel, mintha az ügyet maga látta volna el.
7. Jelen szerződés aláírásával a Megbízó kötelezettséget vállal arra, hogy a Megbízott részére megfizet megbízási díj jogcímén bruttó 254.000,- Ft, azaz bruttó kettőszázötvennégyezer forint összeget.
8. A Megbízott a megbízási díjon felül további költségigénnyel nem élhet.
9. Jelen szerződés aláírásával a Megbízó kötelezettséget vállal arra, hogy a megbízási díjat a teljes és hibátlan teljesítést követően, a Megbízott által, a jogszabályban meghatározott feltételek szerint kiállított számla alapján, az abban foglalt 15 napos fizetési határidőig, fizetési határidőt követően beérkező számla esetén legkésőbb annak kézhezvételét követő 10 napon belül átutalással teljesíti Megbízott jelen szerződésben megadott pénzforgalmi bankszámlaszámára.
10. A számla adattartalmának meg kell felelnie a vonatkozó jogszabályi előírásoknak, az adott teljesítéshez kapcsolódó számlán a jelen szerződésben rögzített megbízási díj szerepelhet. Nem megfelelés esetén a számla visszaküldésre kerül a Megbízottnak, amely esetben a Megbízó nem eshet fizetési késedelembe.
11. A teljes és hibátlan teljesítést a Megbízó részéről a teljesítésigazolást kiállító személy írásban igazolja a kifizetéshez.

A teljesítésigazolást a Megbízó részéről Nincz Erzsébet állítja ki.

A teljesítés elismerését követően jogosult Megbízott a számlát kiállítani a teljesítésigazolásban megjelölt mértékben.

1. Felek jelen szerződést csak írásban, közös megegyezéssel módosíthatják.
2. Jelen szerződés megszűnése esetén a Felek kötelesek egymással elszámolni.
3. Megbízó az ügy ellátásához szükséges minden lényeges kérdésről a Megbízottat tájékoztatni köteles.
4. Megbízott köteles feladatát a Megbízó további utasításainak megfelelően ellátni, az utasítás szakszerűtlenségéről vagy célszerűtlenségéről köteles a Megbízót felvilágosítani. A felvilágosítás elmaradásából eredő kárért a Megbízott felelős.
5. Felek kötelesek az adataikban bekövetkezett változásokról haladéktalanul tájékoztatni egymást.
6. A szerződésben szereplő személyes adatok kezelésének jogalapja a GDPR általános adatvédelmi rendelet (az Európai Parlament és a Tanács (EU) 2016/679 rendelete /2016. április 27./ a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről) 6. cikk (1) bekezdésének b) pontja, mely szerint a személyes adatok kezelése jogszerű, ha az adatkezelés olyan szerződés teljesítéséhez szükséges, amelyben az érintett az egyik fél.
7. Megbízott képviselője – figyelemmel az államháztartásról szóló 2011. évi CXCV. törvény 41. § (6) bekezdésében és az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakra – nyilatkozik, hogy a Megbízott a nemzeti vagyonról szóló 2011. évi CXCVI. törvény 3. § (1) bekezdés 1. pontja alapján átlátható szervezetnek minősül. Megbízott vállalja, hogy a jelen nyilatkozatban foglaltak változása esetén haladéktalanul értesíti a Megbízót. Megbízott tudomásul veszi, hogy valótlan tartalmú nyilatkozat alapján kötött visszterhes szerződést a Megbízó felmondja, vagy – ha a szerződés teljesítésére még nem került sor – a szerződéstől eláll.
8. Jelen szerződésben nem szabályozott kérdésekben a Ptk. megbízási szerződésekre vonatkozó rendelkezései az irányadóak.

Jelen szerződést a Megbízó és a Megbízott elolvasás és értelmezés után, mint akaratukkal mindenben megegyezőt jóváhagyólag írták alá.

**Veszprém, 2023. ……………….. Veszprém, 2023. ..……………**

|  |  |
| --- | --- |
| …………………………………………………… | ……………………………………………........... |
| **Veszprémi Ukrán Nemzetiségi Önkormányzat**  **Megbízó**  képviseli:  **Nincz Erzsébet**  **elnök** | **Kurzsu Kft.**  **Megbízott**  képviseli:  **Vágó Péter**  **ügyvezető** |

Pénzügyileg ellenjegyzete:

dátum:

....................................................

**Fazekas Ildikó**

irodavezető

Pénzügyi Iroda